NOTĂ DE FUNDAMENTARE

**Secţiunea 1.**

**Titlul proiectului de act normativ**

|  |
| --- |
| **Hotărâre a Guvernului privind declanșarea procedurilor de expropriere a tuturor imobilelor proprietate privată, precum și aprobarea listei imobilelor proprietate publică a statului, situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes național** **,,Autostrada Buzău-Focşani”**  |

**Secțiunea 2.**

**Motivul emiterii actului normativ**

|  |  |
| --- | --- |
| 2.1. Sursa proiectului de act normativ | Pentru prezentul proiect de Hotărâre a Guvernului privind declanșarea procedurilor de expropriere a tuturor imobilelor proprietate privată, precum și aprobarea listei cuprinzând imobilele proprietate publică a statului, situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes național,,Autostrada Buzău-Focşani” este necesară suma de 520 lei, care se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024, nr. 421/2023, la capitolul 84.01 ”Transporturi”, subcapitolul 03 ”Transport rutier”, titlul 61 “Proiecte cu finanțare din sumele aferente componentei de împrumut a PNRR”, articolul 61.06 "Transferuri din bugetul de stat către întreprinderi publice și institute naționale de cercetare-dezvoltare pentru susținerea proiectelor aferente PNRR ". |
| 2.2. Descrierea situaţiei actuale | Pentru realizarea obiectivului de investiții ,,Autostrada Buzău-Focşani” indicatorii tehnico – economici au fost aprobaţi prin Hotărârea Guvernului nr. 130/2022 și nu necesită modificări sau completări la data prezentei. În baza Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local, cu modificările și completările ulterioare, pentru realizarea lucrării de utilitate publică ,,Autostrada Buzău-Focşani” a fost aprobată Hotărârea Guvernului nr. 1144/2022 privind declanşarea procedurilor de expropriere a tuturor imobilelor proprietate privată care constituie coridorul de expropriere al lucrării de utilitate publică de interes naţional ”Autostrada Buzău-Focşani", aprobarea listei imobilelor proprietate publică a statului, precum şi a listei imobilelor proprietate publică a unităţilor administrativ-teritoriale, care fac parte din coridorul de expropriere al lucrării de utilitate publică de interes naţional**,** publicată în Monitorul Oficial al României Partea I nr. 923 din 21 septembrie 2022.Pentru continuarea lucrărilor aferente obiectivului de investiții ,,Autostrada Buzău-Focşani” este necesară ocuparea unor suprafețe suplimentare de teren de 219 mp, reprezentând 8 imobile proprietate privată, aflate pe raza localităților Odobești și Slobozia Ciorăști din județul Vrancea, precum și a unor suprafețe suplimentare de teren de 395 mp, reprezentând 3 imobile proprietate publică a statului aflate pe raza localităților Odobești și Slobozia Ciorăști din județul Vrancea. Pentru obiectivul de investiții ,,Autostrada Buzău-Focşani”, prin avizul C.T.E. – C.N.A.I.R. – S.A. nr. 5151/21.01.2022 s-a identificat necesitatea relocării unor utilități, respectiv a unor instalații electrice/stâlpi LEA 400 kv/ LEA 110 kV, Focșani Vest – Barbosi și Focșani Vest – Tătăranu, aparținând societății Transelectrica. În acest sens, s-a primit Avizul Transelectrica nr. 10/2023 și Avizul Distribuție Energie Electrică România nr. 30/106/81/06.04.2023. Astfel, pentru relocarea utilităților mai sus menționate, este necesar a se ocupa o suprafață suplimentară de teren de 219 mp reprezentând proprietate privată și o suprafață suplimentară de teren de 395 mp, reprezentând proprietate publică a statului.Potrivit art. 12 alin. (1) din Legea nr. 255/2010, cu modificările și completările ulterioare, legiuitorul a statuat faptul că ”***Imobilele proprietate privată necesare pentru relocarea utilităţilor***, pentru drumurile tehnologice, drumurile temporare, drumurile ocolitoare, cele necesare gropilor de împrumut pentru asigurarea servituţilor aeronautice, precum şi cele necesare pentru construcţii hidrotehnice speciale şi alte amenajări necesare protecţiei/realizării lucrării publice ***pot fi expropriate şi se supun prevederilor prezentei legi***.”Procedurile de expropriere vor fi realizate de către Compania Națională de Administrare a Infrastructurii Rutiere - S.A., în calitatea sa de expropriator în numele statului român, cu respectarea dispozițiilor prevăzute deLegea nr. 255/2010, cu modificările și completările ulterioare, precum și de Hotărârea Guvernului nr. 53/2011 pentru aprobarea Normelor metodologice de aplicare a acesteia. Suma necesară aferentă despăgubirii pentru imobilele proprietate privată, în suprafață de **219 mp,** situate pe amplasamentul suplimentar al lucrării de utilitate publică, necesar pentru relocarea utilităților, este de **520 lei.**De asemenea, pentru realizarea lucrării de utilitate publică de interes național, este necesară ocuparea unei suprafețe suplimentare de **395 mp** aparținând proprietății publice a statului. Asupra acestor imobile care sunt în proprietate publică a statului și în administrarea C.N.A.I.R. – S.A., care are și calitatea de reprezentant al expropriatorului, conform Legii nr. 255/2010, cu modificările și completările ulterioare, **nu se va mai proceda la schimbarea titularului dreptului de administrare**, menționarea acestora în cadrul anexei nr. 3 în proiectul de act normativ fiind realizată pentru respectarea prevederilor art. 9 alin. (51) și art. 5 alin. (11) din Legea nr. 255/2010, cu modificările și completările ulterioare.În acest sens, având în vedere dispozițiile art. 5 alin. (11) din Legea nr. 255/2010, cu modificările și completările ulterioare, prin prezentul proiect de act normativ se propune aprobarea listei imobilelor proprietate publică a statului, care fac parte din coridorul de expropriere, situate pe amplasamentul suplimentar.Totodată, facem mențiunea că, pentru prezentul proiect de act normativ, în conformitate cu avizul C.T.E nr. 5454/09.06.2023, O.C.P.I. Buzău, respectiv OCPI Vrancea, au avizat și recepționat planul de amplasament revizuit. |
| 2.3.Schimbări preconizate | Prin prezentul act normativ se propune aprobarea:1. amplasamentului suplimentar al lucrării de utilitate publică de interes național, necesar pentru relocarea utilităților, aferent lucrării de utilitate publică ,,Autostrada Buzău-Focşani”, prevăzut în anexa nr. 1 la prezenta hotărâre;
2. declanșării procedurilor de expropriere a tuturor imobilelor proprietate privată situate pe amplasamentul suplimentar de la pct. a), necesar pentru relocarea utilităților, care fac parte din coridorul de expropriere al lucrării de utilitate publică de interes național ,,Autostrada Buzău-Focşani”, aflate pe raza localităților Odobești și Slobozia Ciorăști din județul Vrancea;
3. listei cuprinzând imobilele proprietate privată supuse exproprierii, aflate pe raza localităților Odobești și Slobozia Ciorăști din județul Vrancea, proprietarii sau deținătorii acestora, așa cum rezultă din evidența unității administrativ – teritoriale, precum şi sumele individuale estimate de către expropriator aferente justelor despăgubiri, în cuantum total de 520 lei, pentru un număr de 8imobile, în suprafață totală de 219 mp, prevăzută în anexa nr. 2 la prezenta hotărâre;
4. listei imobilelor proprietate publică a statului situate pe amplasamentul suplimentar de la pct. a), necesar pentru relocarea utilităților, care fac parte din coridorul de expropriere al lucrării de utilitate publică ,,Autostrada Buzău-Focşani”, prevăzută în anexa nr. 3la prezenta hotărâre;

 Suma de 520 lei aferentă imobilelor proprietate privată, prevăzute în anexa nr. 2 la prezentul proiect de Hotărâre a Guvernului, rezultă din raportul de evaluare întocmit în anul 2024, de către evaluatorul autorizat ANEVAR, domnul Chelaru Ştefan Dragoş având legitimația nr. 11297 valabilă 2024, în conformitate cu dispozițiile Legii nr. 255/2010, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor Metodologice de aplicare a acesteia.Astfel, în conformitate cu dispozițiile legale în materie de expropriere, raportul de evaluare se întocmește avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin. (1) din Hotărârea Guvernului nr. 53/2011 pentru aprobarea Normelor Metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean şi local, cu modificările şi completările ulterioare, conform cărora „expertul evaluator […] este obligat să se raporteze la expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare.” |
| 2.4.Alte informații | Planul amplasamentului lucrării a fost avizat de către Oficiul de Cadastru şi Publicitate Imobiliară Buzău respectiv Oficiul de Cadastru şi Publicitate Imobiliară Vrancea.Lista proprietarilor/deţinătorilor imobilelor prevăzute în anexa nr. 2 la prezentul proiect de Hotărâre a Guvernului, au fost elaborate pe baza informațiilor din listele de identificare a proprietarilor avizate de către fiecare unitate administrativ teritorială și confirmate de către primari prin semnătură şi ștampilă.În situația în care în cadrul coridorului de expropriere, cu ocazia întocmirii documentațiilor cadastrale de dezmembrare a imobilelor afectate, vor fi identificate imobile ce ar putea constitui monumente istorice/zone de protecție, se vor respecta prevederile Legii nr. 422/2001 privind protejarea monumentelor istorice, republicată. Pentru imobilele care au categorie de folosință ”arabil”, scoaterea din circuitul agricol se va realiza cu respectarea art. 11 alin. (66) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările și completările ulterioare, inclusiv cu avizul tehnic emis de Agenția Națională de Îmbunătățiri Funciare. Totodată, după publicarea în Monitorul Oficial al României, Partea I, a prezentei hotărâri, în conformitate cu dispozițiile art. 11 alin. (67), expropriatorul va transmite către Ministerul Agriculturii și Dezvoltării Rurale lista suprafețelor de teren situate pe amplasamentul coridorului de expropriere aprobat, precum și fișierele în format electronic vectorial în Sistem național de proiecție stereografic 1970. |

**Secțiunea 3.**

**Impactul socio-economic**

|  |  |
| --- | --- |
| 3.1. Descrierea generală a beneficiilor şi costurilor estimate ca urmare a intrării în vigoare a actului normativ | Proiectul de act normativ nu se referă la acest domeniu. |
| 3.2. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea drumului. |
| 3.3. Impactul asupra drepturilor şi libertăţilor fundamentale ale omului | Proiectul de act normativ nu se referă la acest domeniu. |
| * 1. Impactul macroeconomic
		1. Impactul asupra economiei şi asupra principalilor indicatori macroeconomici
		2. Impactul asupra mediului concurenţial şi domeniului ajutoarelor de stat
 | Proiectul de act normativ nu se referă la acest domeniu. |
| * 1. Impactul asupra mediului de afaceri
 | Finalizarea acestui obiectiv duce la îmbunătăţirea condiţiilor mediului de afaceri. |
| * 1. Impactul asupra mediului înconjurător
 | Proiectul de act normativ nu se referă la acest domeniu. |
| 3.7. Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest domeniu. |
| 3.8. Evaluarea costurilor şi beneficiilor din perspectiva dezvoltării durabile |  |
| 3.9.Alte informaţii | Nu au fost identificate |

 **Secțiunea 4.**

**Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

|  |  |  |  |
| --- | --- | --- | --- |
| Indicatori | Anul curent | Următorii 4 ani  | Media pe cinci ani |
| - mii lei - |
| 1 | 2 | 3 | 4 | 5 | 6 | 7 |
| 4.1. Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) impozit pe profit  |  |  |  |  |  |  |
| (ii) impozit pe venit  |  |  |  |  |  |  |
| b) bugete locale |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor de stat:  |  |  |  |  |  |  |
| (i) contribuţii de asigurări  |  |  |  |  |  |  |
| d) alte tipuri de venituri  |  |  |  |  |  |  |
| 4.2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| b) bugete locale: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat:  |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 4.3. Impact financiar, plus/minus, din care:  |  |  |  |  |  |  |
| a) buget de stat  |  |  |  |  |  |  |
| b) bugete locale  |  |  |  |  |  |  |
| 4.4. Propuneri pentru acoperirea creşterii cheltuielilor bugetare  |  |  |  |  |  |  |
| 4.5. Propuneri pentru a compensa reducerea veniturilor bugetare |  |  |  |  |  |  |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare  |  |  |  |  |  |  |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente:a) fişa financiară prevăzută la art. 15 din Legea nr. [500/2002](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp197918%5C00057056.htm) privind finanţele publice, cu modificările şi completările ulterioare, însoţită de ipotezele şi metodologia de calcul utilizată;b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | Proiectul de act normativ nu se referă la acest domeniu. |
| 4.8. Alte informaţii | Sumele individuale estimate de expropriator, aferente despăgubirilor pentru imobilele proprietate privată situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes național „Autostrada Buzău – Focşani”, sunt în cuantum total de 520 lei și se alocă de la bugetul de stat, prin bugetul Ministerului Transporturilor și Infrastructurii, în conformitate cu Legea bugetului de stat pe anul 2024, nr. 421/2023, la capitolul 84.01 ”Transporturi”, subcapitolul 03 ”Transport rutier”, titlul 61 “Proiecte cu finanțare din sumele aferente componentei de împrumut a PNRR”, articolul 61.06 "Transferuri din bugetul de stat către întreprinderi publice și institute naționale de cercetare-dezvoltare pentru susținerea proiectelor aferente PNRR ". |

**Secţiunea 5.**

**Efectele proiectului de act normativ asupra legislaţiei în vigoare**

|  |  |
| --- | --- |
| 5.1.Măsuri normative necesare pentru aplicarea prevederilor proiectului de act normativ. a) acte normative în vigoare ce vor fi modificate sau abrogate, ca urmare a intrarii în vigoare a proiectului de act normativ; | După finalizarea procedurilor de expropriere este necesară elaborarea unui proiect de act normativ pentru înscrierea imobilelor obiect al exproprierii în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului.De asemenea, după îndeplinirea condițiilor prevăzute la art. 28 alin. (1) și (11) din Legea nr. 255/2010, cu modificările și completările ulterioare, pentru imobilele proprietate publică a unităților administrativ – teritoriale care se află pe coridorul de expropriere al lucrării de utilitate publică de interes național, este necesară elaborarea unui proiect de act normativ pentru înscrierea acestora, în inventarul centralizat al bunurilor din domeniul public al statului, aprobat prin Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului. |
| 5.2.Impactul asupra legislaţiei în domeniul achiziţiilor publicea)descrierea impactului legislativ b)prezentarea normelor cu impact la nivel operaţional/tehnic  | Proiectul de act normativ nu se referă la acest domeniu. |
| 5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE).5.3.1. Măsuri normative necesare transpunerii directivelor UEa)tipul, titlul, numărul şi data directivei UE ale cărei cerinţe sunt transpuse de proiectul de act normativ;b)obiectivele directivei UE;c)tipul de transpunere a directivei UE în cauzăd)termenele-limită pentru transpunerea directivelor UE vizate 5.3.2. Măsuri normative necesare aplicării actelor legislative ale UE.a)justificarea necesităţii adoptării măsurilor incluse în proiect în vederea aplicării actului legislativ al UE;b)tipul, titlul, numărul şi data actului legislativ al UE pentru care se creează cadrul de aplicare. | Proiectul de act normativ nu se referă la acest domeniu. |
| 5.4. Hotărâri ale Curţii de Justiţie a Uniunii Europene | Proiectul de act normativ nu se referă la acest domeniu. |
| 5.5. Alte acte normative şi/sau documente internaţionale din care decurg angajamente asumate | Proiectul de act normativ nu se referă la acest domeniu. |
| 5.6. Alte informaţii | Nu au fost identificate. |

 **Secţiunea 6.**

**Consultările efectuate în vederea elaborării proiectului de act normativ**

|  |  |
| --- | --- |
| 6.1. Informaţii privind neaplicarea procedurii de participare la elaborarea actelor normative | Proiectul de act normativ nu se referă la acest domeniu. |
| 6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ a fost afișat pe site-ul Ministerului Transporturilor și Infrastructurii. |
| 6.3. Informaţii despre consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest domeniu. |
| 6.4. Informaţii privind puncte de vedere/opinii emise de organisme consultative constituite prin acte normative | Proiectul de act normativ nu se referă la acest domeniu. |
| 6.5.Informaţii privind avizarea de cătrea) Consiliul Legislativ b) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ nu se referă la acest domeniu. |
| 6.6. Alte informaţii | Nu au fost identificate |

**Secţiunea 7.**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 7.1.Informarea societăţii civile cu privire la elaborării proiectului de act normativ | Proiectul prezentului act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 7.2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu produce nici un impact asupra mediului. |
| 7.3. Alte informaţii | Nu au fost identificate |

**Secţiunea 8.**

**Măsuri privind implementarea, monitorizarea şi evaluarea proiectului de act normativ**

|  |  |
| --- | --- |
| 8.1. Măsurile de punere în aplicare a proiectului de act normativ | Proiectul de hotărâre nu se referă la acest domeniu. |
| 8.2. Alte informaţii | Nu au fost identificate. |

Pentru considerentele de mai sus, am elaborat alăturatul proiect de Hotărâre a Guvernului privind declanșarea procedurilor de expropriere a tuturor imobilelor proprietate privată, precum și aprobarea listei imobilelor proprietate publică a statului, situate pe amplasamentul suplimentar, necesar pentru relocarea utilităților, care fac parte din coridorul de expropriere al lucrării de utilitate publică de interes național ,,Autostrada Buzău-Focşani”,care, în forma prezentată, a fost avizat de ministerele interesate şi pe care îl supunem spre adoptare.

**MINISTRUL TRANSPORTURILOR ȘI INFRASTRUCTURII**

**SORIN MIHAI GRINDEANU**

**AVIZĂM:**

**VICEPRIM-MINISTRU**

[**MARIAN NEACȘU**](https://gov.ro/ro/guvernul/cabinetul-de-ministri/viceprim-ministru1686919680)

 **MINISTRUL INVESTIȚIILOR ȘI PROIECTELOR EUROPENE**

* + 1. [**ADRIAN CÂCIU**](https://gov.ro/ro/guvernul/cabinetul-de-ministri/ministrul-investitiilor-i-proiectelor-europene1686834395)

**MINISTRUL FINANȚELOR**

1. [**MARCEL-IOAN BOLOȘ**](https://gov.ro/ro/guvernul/cabinetul-de-ministri/ministrul-finantelor1686834347)

**MINISTRUL JUSTIŢIEI**

1. [**ALINA-ȘTEFANIA GORGHIU**](https://gov.ro/ro/guvernul/cabinetul-de-ministri/ministrul-justitiei1686834363)